stanford-oval/wikipedia huggingface dataset:
גדוד העמק
הגדוד הראשון במסגרת חטיבת יפתח > קרב מלכיה הראשון > הקרב: 15 במאי 1948

באשמורת אחרונה שוב נערך הגדוד בטור ארוך, טיפס לרכס, ירד לבקעת קדש, ופתח בקרב תוך הפתעה גמורה לאויב. עם עלות השחר כבש הגדוד הראשון את המחנה הצבאי במלכיה, השתלט על הרכס, כבש את הכפר קדש והתקדם לתוך הכפר מלכיה. בהגיעו לבקעת קדש, התפצל הגדוד לשני ראשים: פלוגה ב' נעה צפונה בבקעה לעבר הכפר קדש; פלוגות א' ו - ד' נעו לעבר מלכיה: הכפר, המחנה הצבאי ומשלטי מלכיה. בקרבת הכפר מלכיה פלוגה א' נתגלתה ונתקלה בהתנגדות עזה. הפלוגה הסתערה לעבר הכפר ושתי מחלקות חדרו אליו וניהלו קרב פנים אל פנים בין הבתים. המחלקה השלישית, שהייתה מאחור, הצטרפה בגל השני של הקרב. פלוגה א' נתקלה לא רק בכפריי מלכיה אלא גם בכוחות הלבנוניים שכבר הגיעו אליו. לכוחות אלה הייתה עדיפות משמעותית בעוצמת האש: הם הפעילו שריוניות עם תותחי נ"ט "טו פאונדרס" בעוד שלגדוד היו רק פיאטים (מטולי נ"ט) ומרגמת "דוידקה". מרבית הנפגעים היו מרימוני המדוכה הצרפתיים, שנורו בירי תלול מסלול וכך פגעו באלה שתפסו מחסה מאחורי גדרות. לנוכח המצב העריך המ"פ חקה שלא יצליח להתבסס בכפר מלכיה והחל להוציא את פלוגה א' ממנו ולנוע בחיפוי הדדי לעבר המחנה הצבאי מלכיה במטרה לחבור לפלוגה ד' שהייתה שם. לוחמי פלוגה א' תפסו עמדות סמוך לפלוגה ד' אלא שבאותה עת התחילה התקפת הלבנונים גם על פלוגה זו.
פלוגה ד' כבשה קודם לכן את המחנה הצבאי ללא קושי, התושבים המקומיים שהיו בו נסו והפלוגה התבססה על שלושה משלטים: במרכז המחנה הצבאי, צפונית לו משלט מלכיה ודרומית לו מחלקת מעוז בפיקוד גנדי שנשלחה לחסום את צומת הדרכים שמדרום למחנה. הכוחות הלבנוניים שנערכו קודם לכן לרגלי הכפר, הופנו עם נסיגת פלוגה א' אל המחנה הצבאי והמשלט, שהפכו בכך ליעד הראשי שאליו הופנה המאמץ הלבנוני העיקרי. בסביבות השעה שבע בבוקר התקדמה פלוגה לבנונית לעבר פלוגה ד' בחיפוי רימוני רובה ובסיוע שריוניות. ירי הדוידקה של הפלוגה לא היה אפקטיבי, ואילו כוחות לבנונים נכנסו ל"פילבוקס" (מצדית) כ-80 מטר מלוחמי הפלוגה והחלו לצלוף עליהם.
בשלב זה החלו לאזול המים והתחמושת של הגדוד. קבוצת לוחמים צעירים שהתגייסו רק כשבועיים קודם לכן הביאו תחמושת, ומטוס "פייפר" השליך מכלי מים ומזון, אך סיוע זה לא הספיק. הלבנונים כבר תקפו לכל רוחב החזית של הגדוד, שהשתרעה על פני יותר מ-4 ק"מ, מקדש בצפון שנכבשה בידי פלוגה ב' עד "משלט העץ" בדרום שהתבססה בו מחלקת מעוז. פלוגה לבנונית הטרידה את לוחמי פלוגה ב', בעוד ששני גדודים תקפו את פלוגות א' ו - ד'. לפי עדויות לוחמי הגדוד הראשון, בכוחות שלחמו נגדם השתתפו גם לוחמים לא-ערביים. נשמעו פקודות בשפה הסרבית וכנראה אלה היו יוצאי יחידות מיכאלוביץ, בהן שירתו מוסלמים רבים, שלחמו במלחמת העולם השנייה קודם נגד הגרמנים ולאחר מכן לצידם. יגאל אלון, מפקד הפלמ"ח והמבצע אשר נמצא במטה בראש פינה, לא יכול היה להחיש סיוע כיוון שהגדוד השלישי היה בחלקו בצפת ובחלקו בפעולות אחרות. אלון דיבר אישית בקשר עם מפקדי הפלוגות ועם המג"ד, אך יכול היה רק לעודד אותם. בינתיים הצבא הלבנוני הסתער גלים גלים; המאמץ העיקרי שלו היה לכבוש את משלט מלכיה, ולבסוף הצליח בדבר. לאחר מכן הפנו הלבנונים את המאמץ לכיבוש המחנה הצבאי ו"משלט העץ"; המחנה הצבאי הותקף מצפון וממערב, והמשלט ממערב ומדרום-מערב. מפקד פלוגה ד', שייקה גביש, נפצע, ופונה לאחר שהעביר את הפיקוד לחקה, מפקד פלוגה א' שהיה לידו; מעתה ועד תום הקרב והפשיטות שבעקבותיו אוחדו שתי הפלוגות לפלוגה אחת שנקראה פלוגה או"ד.
הגדוד הראשון במסגרת חטיבת יפתח > קרב מלכיה הראשון > הנסיגה

בשעות אחר הצהריים המוקדמות קיבל המ"פ חקה אישור והוראות לנסיגה, למרות החשש מנסיגה באור יום. מפקדת הגדוד העריכה שגם האויב מותש, סבל אבדות רבות, ולא יהיה לו כוח להתקדם מעבר לרכס מלכיה. המג"ד החליט לנתק מגע עם האויב ולהיערך במקום נוח יותר, ממנו יוכל לעצור את הלבנונים מלפלוש לעבר עמק החולה. הוא פקד להתפנות ולהיערך מחדש על הרכסים של הרי נפתלי (בין הר זמר להר צבי בימינו). הנסיגה תוכננה להתבצע בשלבים: בשלב הראשון פלוגות א' ו-ד' ייסוגו מרכס מלכיה בחיפוי מחלקת מעוז ומחצית פלוגה ב' הנמצאת בקדש. בשלב השני תיסוג מחלקת מעוז בחיפוי פלוגה ב'. בשלב השלישי תיסוג המחצית השנייה של פלוגה ב' לעבר פלוגות א' ו-ד' במיקום החדש. הנסיגה התבצעה תחת ירי ואש תותחים, והייתה קשה בעיקר בגלל המאמץ של סחיבת הפצועים דרך בקעת קדש ולאחר מכן מתחנת האיסוף לעבר רמות נפתלי, תוך איסוף הנשק שנותר מאחור.
הגדוד הראשון במסגרת חטיבת יפתח > קרב מלכיה הראשון > סיכום הקרב

ב-15 במאי בשעה 18:30 שלח מטה יפתח סיכום ביניים על הפעולה למטה הפלמ"ח, עם העתק למטכ"ל, ובשעה 20:30 שלח עדכון. המטה דיווח על כ-120 נפגעים; בהמשך התברר כי 24 מהם נהרגו. לפי הערכתו, לאויב היו כ-200 נפגעים. דווח כי הכוח מתארגן בשטח בין מלכיה לרמות, תחת אש תותחים. נשלחה בקשה לתגבורת של מספר פלוגות, אפילו מגויסים חדשים מהקלט.
לאחר הקרב הכוח הלבנוני לא הוסיף להתקדם, ולפיכך העריך מטה הגדוד כי המטרה הושגה, למרות שהקרב עצמו נכשל ומלכיה לא נכבשה.
הגדוד הראשון במסגרת חטיבת יפתח > קרב מלכיה השני

לאחר קרב מלכיה הראשון וחרף הנפגעים הרבים ביצע הגדוד שורה של פשיטות, ובמקביל תכנן לכבוש מחדש את מלכיה, ועשה זאת בקרב מלכיה השני עוד באותו חודש.
הגדוד הראשון במסגרת חטיבת יפתח > קרב מלכיה השני > פשיטות לאחר קרב מלכיה הראשון

תוך כדי התארגנות מחדש ברמות נפתלי, ערך הגדוד הראשון שורת פשיטות על כפרים ויעדים נוספים בלבנון, כדי לאלץ את הצבא הלבנוני לאבטח את בסיסיו במקום לנסות ולהתקדם בשטח ישראל מעבר לרכס מלכיה.
16 במאי: פלוגה חדרה ללבנון ופוצצה מעבירי מים בכבישים; מחלקה נוספת מיקשה את הכביש הלבנוני המוביל לסעסע.
19 במאי: פשיטה על הכפר הלבנוני בלידה.
22 במאי: פשיטה על טייבה, כ-5 ק"מ בתוך לבנון. שישה בתים פוצצו, בהם ארמונו של אחמד אל-אסעד, ראש כת המתואלים ויו"ר בית הנבחרים הלבנוני. פשיטה נוספת על הכפר חולה, כ-3 ק"מ מהגבול, ופיצוץ שמונה מבנים.
הגדוד הראשון במסגרת חטיבת יפתח > קרב מלכיה השני > הרקע לקרב, ותכנונו

נוכח סכנת המשך הפלישה מרכס מלכיה היה צורך לכבוש שוב את הרכס ואתריו, על מנת לשלוט על הכביש הלבנוני המוליך לתוך ישראל. התוכנית לקרב השני, "מבצע ארז", הייתה שונה משמעותית מקודמתה, והתאפשרה מפני שבלילה שבין 16 ל-17 במאי כבש הגדוד השלישי את מצודת נבי יושע. לאור זאת הגה דן לנר, מפקד הגדוד הראשון, תוכנית ששילבה תחבולה עם הפתעה: לתקוף חזיתית עם שתי פלוגות את המחנה הצבאי ואת הכפר, ואילו פלוגה שלישית, ממונעת, תעלה דרך נבי יושע צפונה למנרה, שם תחצה את הגבול לתוך לבנון, תיסע בכביש לבלידה ותפתיע בעורפו את הצבא הלבנוני הערוך מול כוחותינו.
הכוח הלבנוני היה פרוס בערך כך: בבינת ג'בל – מפקדת חטיבה, חלקים מגדוד חי"ר, פלוגה מגדוד שריון. במרג' עיון – גדוד חי"ר; בבלידה – עד שתי מחלקות מגדוד הפרשים; ברכס מלכיה – פלוגת חי"ר מתוגברת בלוחמים בלתי סדירים, פרוסה בכפר מלכיה, במשלט מלכיה, במחנה הצבא, ב"משלט העץ" ובקדש.
בתוכנית ההתקפה של הגדוד לכיבוש מלכיה הופרדו מחדש פלוגות א' ו-ד' ונקבעו תפקידי היחידות שיפעלו:
פלוגה א' בפיקוד יצחק חופי, חקה, רכובה על רכב משוריין בדיפון סנדוויץ' תצא ממנרה, תנוע בכביש הלבנוני, תופיע בעורף מתחם מלכיה ותכבוש את הכפר; פלוגה ב' בפיקוד אסף שמחוני ופלוגה ד' בפיקוד איתמר גולני (שהחליף את שייקה גביש) יכבשו את רכס מלכיה ממזרח למערב; מחלקה ממונעת תבצע פעולת הטעיה מול קדש.
טרם היציאה לקרב החדש נעשו הכנות שהתחייבו מלקחי הקרב הראשון על מלכיה. לפלוגה א' למשל הוקצו 14 כלי רכב: שני משורייני משטרה שנלקחו שלל מצפת, שבעה משורייני סטנדרד, ארבעה אוטובוסים משוריינים וגרר אחד. מלבד הנשק התיקני הצטיידה הפלוגה בתותח 20 מ"מ, שני להביורים, שתי מרגמות 2 אינץ", ארבע מרגמות כבדות ו-11 מקלעים. כלי הנשק החדשים הוצבו על המכוניות, חיילי הפלוגה למדו להפעיל אותם ותרגלו ירי תוך כדי נסיעה. הפלוגה נעה בליל 27 במאי בטור שהוסווה כשיירת אספקה לעבר מנרה, והאש שנורתה עליה מכיוון קדש לא גרמה נזק.
הגדוד הראשון במסגרת חטיבת יפתח > קרב מלכיה השני > הקרב: 28–29 במאי 1948

התנועה לקרב החלה ב-28 במאי בשעה 21:00. בשעה 23:00 נפתחה אש תותחים על קדש ועל מלכיה. "טייסת הגליל" סייעה לגדוד והפציצה את בינת ג'בל. פלוגות ב' ו-ד' נערכו לרגלי מלכיה וחיכו להגעת הטור המשוריין לעורף האויב הלבנוני. משהתאחרה הגעת הטור, הסתערו הפלוגות על מחנה הצבא ועל "משלט העץ" וכבשו אותם. גם מחלקת ההטעיה הצליחה מעל המצופה והלבנונים ברחו מקדש. פלוגה א' חצתה את הגבול בהתאם לתוכנית ועלתה על הכביש. אולם בכביש הצר והמפותל, בנסיעה בחשיכה בפנסים כבויים, משוריינים אחדים החלו להידרדר לתעלות, וחילוצם גזל זמן יקר. בגלל המיסוך נותק הקשר בין המ"פ למפקדת הגדוד. מתוך חשש מהידרדרות נוספת החליט המ"פ חקה לנוע באורות מלאים. הטור עבר בכפרים והתושבים אכן הניחו שזו תגבורת לבנונית שנעה לעבר מלכיה ואף הריעו לה. אולם בהמשך הטור טעה בדרך ובמקום לפנות דרומה לעבר קדש ומלכיה המשיך לנוע בכיוון דרום-מערב, לעבר עיטרון. לפתע הגיח מול הטור הפלוגתי טור משוריינים לבנוניים שנסעו ככל הנראה לסייע ללוחמיהם במלכיה. במקום התפתח קרב שריון בשריון; הרכב המוביל של הפלוגה, המצויד במקלע ובתותח 20 מ"מ, פגע בשלושה משוריינים לבנוניים שעלו באש. הטור המשיך לעבר עיטרון, תחת אש. רק כשהתקרבו לעיטרון הרגיש המ"פ שטעו בדרך. היה קושי רב לסובב את הטור ב-180 מעלות והיה חשש שמטוסי טייסת הגליל יפציצו את עיטרון בעוד הטור מתמרן בתוך הכפר, מה שאכן קרה ברגע שהטור יצא מהכפר. באותה עת כבר נכבשו מחנה הצבא מלכיה, הכפר, משטרת מלכיה וקדש, ומבצע ארז הסתיים תוך השגת כל יעדיו.
הגדוד הראשון במסגרת חטיבת יפתח > קרב מלכיה השני > פעולות סיום, והפקודה לרדת ללטרון

ב-30 במאי כבר היה הגדוד מאורגן להגנה ברכס מלכיה ואף תפס משלט בשטח לבנון, השולט על בלידה. המג"ד דן לנר הגיע לשטח, ויחד עם המ"פ חקה נכנסו לבלידה באור יום עם שלושה משוריינים, ומשם המשיכו לעיטרון. באותו יום גם יצאו לחפש את גופות ההרוגים מקרב מלכיה הראשון, ומצאו את מרביתן. למרות הניצחון, האווירה הייתה קשה עקב האבדות הרבות, והיה צורך לעודד את הלוחמים. למשל, להכשרת מעוז לבדה היו שבעה הרוגים; המ"מ רחבעם זאבי ביקש מעמיקם גורביץ, שהצטרף למחלקה זה מקרוב, לעשות משהו להרמת המורל. עמיקם הקים מקהלה: בחן מועמדות, מועמדים ומנצח וקבע רפרטואר; המקהלה פעלה בכל ימי שהותו של הגדוד במחנה פילון.
יגאל אלון ייעד לגדוד עוד משימות יחד עם חטיבת כרמלי, לשם כיבוש הגליל כולו: הגדוד הראשון והגדוד השלישי היו אמורים לנוע מן הגליל המזרחי מערבה ולהתחבר עם גדודי כרמלי שינועו מן הגליל המערבי מזרחה. אולם אז קיבל הגדוד פקודה מהמטכ"ל לרדת מייד דרומה ללטרון, לחזית המרכז, ולאחר זמן קצר ניתנה אותה פקודה לחטיבת יפתח כולה. ב-31 במאי 1948 עבר הגדוד ממחנה פילון למחנה סרפנד (היום צריפין), ובכך סיים את פעילותו בחזית הצפון.
לקריאה נוספת

זאב עופר ותהילה עופר, הגדוד הראשון: גדוד "העמק" ממטולה עד הנגב. 2008.
ספר תולדות ההגנה. כרכים שונים, הוצאת עם עובד, הדפסה שנייה, 1973.
זרובבל גלעד בעזרת מתי מגד (עורכים ומְכנסים). ספר הפלמ"ח. ארגון חברי הפלמ"ח בשיתוף הוצאת הקיבוץ המאוחד, תל אביב, תשי"ג. 2 כרכים. באתר הספרייה הלאומית: כרך א', כרך ב'.
אורי ברנר. הפלמ"ח לוחמיו ומבצעיו. הוצאת אגודת דור הפלמ"ח, תל אביב, מהדורה רביעית, 1988.
יפתח אחוזת הסופה: סיפורה של חטיבת יפתח - פלמח. בת-ים, מהדורה שנייה, 1971.
זאב עופר ותהילה עופר, יפתח: חטיבת פלמ"ח במלחמת העצמאות. 2013.
2022 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2022  באסטרונאוטיקה |  |
< · 2020 · 2021 — 2022 — 2023 · 2024 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2022 ונוגעים לתחום האסטרונאוטיקה.
אירועים בולטים

במהלך שנה בוצעו 186 שיגורים, מהם 78 (41.9%) על ידי ארצות הברית.
11 בינואר – גשושית צ'אנג-אה 5 גילתה מים על פני הירח.
26 בספטמבר – ניסוי הסטת אסטרואיד כפול
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 18 במרץ   15:55:18 UTC | רוסיה סויוז MS-21 | אולג ארטמייב  דניס מטבייב   סרגיי קורסקוב | 29 בספטמבר  10:57 UTC | אולג ארטמייב   דניס מטבייב   סרגיי קורסקוב | 194 יממות ו-19 שעות | חיבור לתחנת החלל הבינלאומית עם חברי משלחת 66/67, חללית חרום |
| 8 באפריל   15:17 UTC | ארצות הברית Axiom Mission 1 | מייקל לופז-אלגריה  לארי קונור ישראל איתן סטיבה קנדה מארק פאת'י | 25 באפריל  01:10 UTC | מייקל לופז-אלגריה   לארי קונור ישראל איתן סטיבה  קנדה מארק פאת'י | 15 יממות ו-13 שעות | טיסה פרטית כוללת תיירים |
| 27 באפריל   7:52 UTC | ארצות הברית SpaceX Crew-4 | צ'ל לינדגרן  רוברט היינץ איטליה סמנתה כריסטופורטי  ג'סיקה ווטקינס | 14 באוקטובר  20:55 UTC | צ'ל לינדגרן   רוברט היינץ  איטליה סמנתה כריסטופורטי  ג'סיקה ווטקינס | 170 יממות ו-13 שעות | חיבור לתחנת החלל הבינלאומית עם חברי משלחת 67/68, חללית חרום |
| 5 ביוני   02:44:10 UTC | הרפובליקה העממית של סין שנג'ואו 14 | צ'ן דון  ליו יאנג  קאי סוצז'ה | 4 בדצמבר  12:09 UTC | צ'ן דון  ליו יאנג   אי סוצז'ה | 182 יממות ו-9 שעות | חיבור לתחנת חלל טיינגונג 3 וביצוע מחקרים |
| 21 בספטמבר   13:54:49 UTC | רוסיה סויוז MS-22 | סרגיי פרוקופייב  דמיטרי פטלין   ארצות הברית פרנסיסקו רוביו | 28 במרץ 2023  11:46 UTC | חזרה ללא צוות | 187 יממות ו-22 שעות | חיבור לתחנת החלל הבינלאומית עם חברי משלחת 68/69, חללית חרום |
| 5 באוקטובר   16:00:57 UTC | ארצות הברית SpaceX Crew-5 | ניקול אונאפו מאן  ג'וש קסדה יפן קואיצ'י וקאטה רוסיה אנה קיקינה | 12 במרץ 2023   02:02 UTC | ניקול אונאפו מאן   ג'וש קסדה  יפן קואיצ'י וקאטה  רוסיה אנה קיקינה | 157 יממות ו-10 שעות | חיבור לתחנת החלל הבינלאומית עם חברי משלחת 68, חללית חרום |
| 29 בנובמבר   15:08:17 UTC | הרפובליקה העממית של סין שנג'ואו 15 | פיי ג'ונלונג  דן צין מין  צ'ז'אן לו | 3 ביוני 2023   22:33 UTC | פיי ג'ונלונג  דן צין מין  צ'ז'אן לו | 186 יממות ו-7 שעות | חיבור לתחנת חלל טיינגונג 3 וביצוע מחקרים |
פירוט לוויינים בשיגור עם מספר רב של לוויינים > רשימת לוויינים ששוגרו ב-13 בינואר

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 103 לוויינים. זה היה השיגור השלישי במסגרת תוכנית חברת SpaceX לשיגורים מרובי לוויינים בתוכנית Transporter-3. השיגור כלל לוויינים מאיטליה, אוקראינה, ארצות הברית, צרפת, איחוד האמירויות הערביות, נורווגיה, טייוואן, פולין, סינגפור, ישראל, צ'כיה, ספרד, הולנד, טורקיה, שוודיה, ארגנטינה, ברזיל, נפאל, שווייץ בין היתר שוגרו 44 לוויינים של חברת Planet Labs‏, 4 לוויינים של קפלר תקשורת‏, 4 לוויינים של Spire Global‏, 3 לווייני חובבות רדיו מסוג OSCAR‏ ו-3 לוויינים של ICEYE. כמו כן שוגור 3 לווייני מערכת סטארשילד
7 לוויינים שוחררו תוך שימוש במערכת ION SCV-004 Elysian Eleonora.
פירוט לוויינים בשיגור עם מספר רב של לוויינים > רשימת לוויינים ששוגרו ב-27 בפברואר

השיגור בוצע ממרכז שיגור הלוויינים ונצ'אנג בעזרת משגר צ'אנגג'נג 8. השיגור כלל 22 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| הרפובליקה העממית של סין Xingshidai-17 ‏ | 2022-019 | 1.3 | לוויין חישה מרחוק |
| הרפובליקה העממית של סין Hainan-1 01 הרפובליקה העממית של סין Hainan-1 02 ‏ | 2022-019 | 50*2 | לווייני חישה מרחוק |
| הרפובליקה העממית של סין Jilin-1 Gaofen-03D 10–11 (9 לוויינים) הרפובליקה העממית של סין Jilin-1 Mofang-02A 01 ‏ | 2022-019M  2022-019C | 42  30 | לווייני חישה מרחוק  ניסוי טכנולוגיה |
| הרפובליקה העממית של סין Qimingxing-1 ‏ | 2022-019 | 1.3 | לוויין חישה מרחוק |
| הרפובליקה העממית של סין Taijing-3 01 הרפובליקה העממית של סין Taijing-4 01 ‏ | 2022-019 | 240*2 | לווייני חישה מרחוק |
| הרפובליקה העממית של סין Chaohu 1 ‏ | 2022-019 | 185 | לוויין חישה מרחוק |
| הרפובליקה העממית של סין Chuangxing Leishen ‏ | 2022-019 |  | לוויין חישה מרחוק |
| הרפובליקה העממית של סין Tianxian-1 ‏ | 2022-019 | 1.3 | לוויין חישה מרחוק |
| הרפובליקה העממית של סין Wenchang-1 01 הרפובליקה העממית של סין Wenchang-1 02 ‏ | 2022-019 | 50*2 | לווייני חישה מרחוק |
| הרפובליקה העממית של סין Xidian-1 ‏ | 2022-019 | 88 | לוויין חישה מרחוק |
| הרפובליקה העממית של סין Tianqi-19 ‏ | 2022-019 | 50 | לוויין אינטרנט של הדברים |
פירוט לוויינים בשיגור עם מספר רב של לוויינים > רשימת לוויינים ששוגרו ב-1 אפריל

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 40 לוויינים. זה היה שיגור במסגרת תוכנית חברת SpaceX לשיגורים מרובי לוויינים בתוכנית Transporter-4. השיגור כלל לוויינים מאיטליה, גרמניה, ארצות הברית, ארגנטינה, ברזיל, נורווגיה, צרפת, צ'כיה, לוקסמבורג, הודו, צ'כיה וצ'ילה. בין היתר שוגרו 12 לוויינים של חברת Swarm Technologies, 5 לוויינים מדגם ÑuSat, 3 לוויינים של HawkEye 360.
8 לוויינים שוחררו תוך שימוש במערכת ION SCV-005 Almighty Alexius.
פירוט לוויינים בשיגור עם מספר רב של לוויינים > רשימת לוויינים ששוגרו ב-25 במאי

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 59 לוויינים. זה היה שיגור במסגרת תוכנית חברת SpaceX לשיגורים מרובי לוויינים בתוכנית Transporter-5. השיגור כלל לוויינים מאיטליה, קנדה, ארצות הברית, ארגנטינה, פינלנד, ספרד, ארמניה, אוסטרליה, טורקיה, צ'כיה, בולגריה, דרום אפריקה, נורווגיה, גרמניה וצ'ילה. בין היתר שוגרו 5 לוויינים של חברת Spire Global, 5 לוויינים מדגם ICEYE 4 לוויינים מדגם ÑuSat, 3 לוויינים של HawkEye 360.
4 לוויינים שוחררו תוך שימוש במערכת ION SCV-006 Thrilling Thomas.
פירוט לוויינים בשיגור עם מספר רב של לוויינים > רשימת לוויינים ששוגרו ב-9 באוגוסט

השיגור בוצע מקוסמודרום בייקונור בעזרת משגר סויוז 2.1B. השיגור כלל 17 לוויינים.
| 0 | 1 | 2 | 3 |
| --- | --- | --- | --- |
| לוויין | NSSDC ID | משקל, ק"ג | הערות |
| איראן Khayyam 1 ‏ | 2022-096A |  | לוויין חישה מרחוק |
| רוסיה Politekh-Univers 1 רוסיה Politekh-Univers 2 ‏ | 2022-096B  2022-096C  | 2*3.4 | לוויין סטודנטים |
| רוסיה CYCLOPS ‏ | 2022-096D |  | לוויין סטודנטים |
| רוסיה Monitor 1 ‏ | 2022-096E |  | לוויין סטודנטים |
| רוסיה Kuzbass-300 ‏ | 2022-096F |  | לוויין סטודנטים |
| רוסיה UTMN ‏ | 2022-096G | 4 | לוויין סטודנטים |
| רוסיה MIET-AIS ‏ | 2022-096H |  | לוויין סטודנטים |
| רוסיה KAI 1 ‏ | 2022-096J |  | לוויין סטודנטים |
| רוסיה ISOI ‏ | 2022-096M |  | ניסוי טכנולוגיה |
| רוסיה ReshUCube ‏ | 2022-096N | 3.5 | ניסוי טכנולוגיה |
| רוסיה Siren ‏ | 2022-096Q |  | ניסוי טכנולוגיה |
| רוסיה Geoskan-Edelveis ‏ | 2022-096R | 3.4 | ניסוי טכנולוגיה |
| רוסיה Vizard SS1 ‏ | 2022-096S |  | ניסוי טכנולוגיה |
| רוסיה CubeSX-HSE ‏ | 2022-096W | 3.4 | לוויין סטודנטים |
| רוסיה Skoltech B1 רוסיה Skoltech B2 ‏ | 2022-096  2022-096  | 3.4 | ניסוי טכנולוגיית תקשורת |
פירוט לוויינים בשיגור עם מספר רב של לוויינים > לוויינים ששוגרו על חללית מטען קרגו דרגון C211 משימה Dragon CRS-26 ב-26 בנובמבר

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. שוגרו 12 לוויינים.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| ארצות הברית MARIO ‏ | 1998-067UQ |  | ניסוי טכנולוגיה. שוחרר מתחנת החלל הבין לאומית ב-29 בדצמבר על ידי משלחת מס' 68 |
| קנדה NUTSat ‏ | 1998-067UR |  | ניסוי טכנולוגיה. שוחרר מתחנת החלל הבין לאומית ב-29 בדצמבר |
| קנדה LORIS ‏ | 1998-067US |  | ניסוי טכנולוגיה. שוחרר מתחנת החלל הבין לאומית ב-29 בדצמבר |
| קנדה ORCASat ‏ | 1998-067UT |  | ניסוי טכנולוגיה. שוחרר מתחנת החלל הבין לאומית ב-29 בדצמבר |
| איטליה DANTESat ‏ | 1998-067UU |  | ניסוי טכנולוגיה. שוחרר מתחנת החלל הבין לאומית ב-29 בדצמבר |
| ארצות הברית TJREVERB ‏ | 1998-067UV | 2 | לוויין סטודנטים. שוחרר מתחנת החלל הבין לאומית ב-29 בדצמבר |
| ארצות הבריתברזיל SPORT ‏ | 1998-067UW |  | חקר פלזמה. שוחרר מתחנת החלל הבין לאומית ב-29 בדצמבר |
| ארצות הברית PetitSat ‏ | 1998-067UX |  | חקר יונוספירה. שוחרר מתחנת החלל הבין לאומית ב-29 בדצמבר |
| אינדונזיה Surya Satellite 1 ‏ | 1998-067UY |  | ניסוי טכנולוגיה. שוחרר מתחנת החלל הבין לאומית ב-6 בינואר 2023 על ידי משלחת מס' 68 |
| יפן HSKSAT ‏ | 1998-067UZ |  | חקר יונוספירה. שוחרר מתחנת החלל הבין לאומית ב-6 בינואר. |
| יפן Optimal 1 ‏ | 1998-067VA |  | חקר יונוספירה. שוחרר מתחנת החלל הבין לאומית ב-6 בינואר. |
חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 2022 |
| 5 באוגוסט 2011 | ארצות הברית ג'ונו | חקר צדק וסביבתו | המשך פעילות במסלול סביב צדק |
| 20 באוקטובר 2018 | האיחוד האירופייפן BepiColombo | חקר כוכב חמה | המשך טיסה ליעד * 23 ביוני - ניצול מקלעת כבידתית ליד כוכב חמה * 2 באוקטובר - ניצול מקלעת כבידתית ליד כוכב חמה |
| 20 בפברואר 2020 | האיחוד האירופיארצות הברית Solar Orbiter | חקר השמש | המשך טיסה ליעד * 3 בספטמבר - ניצול מקלעת כבידתית ליד נגה |
| 16 באוקטובר 2021 | ארצות הברית לוסי | חקר אסטרואידים | 16 באוקטובר - ניצול מקלעת כבידתית ליד כדור הארץ |
| 24 בנובמבר 2021 | ארצות הברית ניסוי הסטת אסטרואיד כפול | בחינת שיטה להסטת אסטרואידים | 26 בספטמבר - פגיע באסטרואיד דימורפוס |
| 24 בנובמבר 2021 | איטליה LICIACube | חקר אסטרואידים | 26 בספטמבר - חקר אסטרואיד 65803 Didymos במרחק של 55 ק"מ |
| 28 ביוני | ארצות הברית CAPSTONE | חקר הירח | 14 בנובמבר - הגעה למסלול סביב הירח ותחילת העברת נתונים |
| 4 באוגוסט | קוריאה הדרומית דאנורי | חקר הירח | * 16 בנובמבר - תחילת שחרור 10 לווייני משנה  * 21 בנובמבר - הגעה למסלול סביב הירח ותחילת העברת נתונים  * 11 בדצמבר - נחיתה על כדור הארץ |
| 16 בנובמבר | ארצות הברית ארטמיס 1 | חקר הירח | 16 בדצמבר - הגעה למסלול סביב הירח ותחילת העברת נתונים |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 21 | 21 | 0 |  |
| ארצות הברית | 78 | 75 | 2 | 1 |
| יפן | 1 | 0 | 1 |  |
| הרפובליקה העממית של סין | 64 | 62 | 2 |  |
| האיחוד האירופי | 6 | 5 | 1 |  |
| הודו | 5 | 4 | 1 |  |
| איראן | 1 | 1 | 0 |  |
| קוריאה הדרומית | 1 | 1 | 0 |  |
| ניו זילנד | 9 | 9 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 7 | 7 | 0 |  |
| רוסיה קוסמודרום פלסצק | 13 | 13 | 0 |  |
| רוסיה קוסמודרום ווסטוצ'ני | 1 | 1 | 0 |  |
| ארצות הברית נמל החלל קייפ קנוורל | 38 | 36 | 2 |  |
| ארצות הברית מרכז החלל קנדי | 19 | 19 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 16 | 15 | 0 | 1 |
| ארצות הברית נמל האוויר והחלל מוהאבי | 2 | 2 | 0 |  |
| ארצות הברית נמל החלל האזורי המרכז-אטלנטי | 2 | 2 | 0 |  |
| ארצות הברית נמל החלל הפסיפי - אלסקה | 1 | 1 | 0 |  |
| צרפת מרכז החלל הגיאני | 6 | 5 | 1 |  |
| יפן מרכז החלל אוצ'ינורה | 1 | 0 | 1 |  |
| יפן מרכז החלל טנגשימה | 0 | 0 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 25 | 23 | 2 |  |
| הרפובליקה העממית של סין מרכז שיגור הלוויינים שיצ'אנג | 16 | 16 | 0 |  |
| הרפובליקה העממית של סין מרכז שיגור הלוויינים טאיואן | 14 | 14 | 0 |  |
| הרפובליקה העממית של סין מרכז שיגור הלוויינים ונצ'אנג | 6 | 6 | 0 |  |
| הרפובליקה העממית של סין אסדה ימית | 3 | 3 | 0 |  |
| הודו מרכז החלל שריחאריקוטה | 5 | 4 | 1 |  |
| ניו זילנד רוקט לאב - מתחם שיגורים 1 | 9 | 9 | 0 |  |
| איראן מרכז החלל סמנאן | 0 | 0 | 0 |  |
| איראן מרכז החלל שאהרוד | 1 | 1 | 0 |  |
| קוריאה הדרומית מרכז החלל נרו | 1 | 1 | 0 |  |
הערות שוליים

↑  בוחרר למסלול ב-24 במאי על ידי משלחת מס' 66 לתחנת החלל הבין-לאומית
↑  שוחרר למסלול ב-30 ביוני מחללית מטען לאחר ניתוקה מתחנת החלל
↑  שוחרר למסלול ב-24 במאי על ידי משלחת מס' 66 לתחנת החלל הבין-לאומית
1 2 3 4  שוחרר מתחנת החלל בזמן פעילות חוץ רכבית
1 2 3  שוחרר למסלול ב-8 בדצמבר על ידי משלחת מס' 68 לתחנת החלל הבין-לאומית
1 2 3 4 5  שוחרר למסלול ב-6 בספטמבר על ידי משלחת מס' 67 לתחנת החלל הבין-לאומית
↑  הלוויינים לא הגיעו למסלול המתוכנן
1 2 3 4  שוחרר למסלול ב-2 בדצמבר על ידי משלחת מס' 68 לתחנת החלל הבין-לאומית
↑  שוחרר מלוויין "קוסמוס 2565" ב-3 בדצמבר
↑  כולל שיגור בעזרת משגר תוצרת רוסיה
↑  שימוש במשגר של האיחוד האירופי ורוסיה
מבצע ניסוי הסטת אסטרואיד כפול
ולדימיר נמירוביץ'-דנצ'נקו

| --- | --- |

 לידה:  11 בדצמבר 1858 (יוליאני) אוזורגתי, גאורגיה 
 פטירה:  25 באפריל 1943 (בגיל 84) מוסקבה, ברה"מ 
 מקום קבורה:  בית הקברות נובודוויצ'יה 
 סוגה מועדפת:  תיאטרון 
 מדינה:  האימפריה הרוסית, ברית המועצות 
 מקום לימודים:  אוניברסיטת מוסקבה 
 פרסים והוקרה:  פרס סטלין  אמן העם של הרפובליקה הסובייטית הפדרטיבית הסוציאליסטית הרוסית  מסדר העיט האדום  עיטור הדגל האדום של העמל  עיטור לנין  אמן העם של ברית המועצות  פרס סטלין, דרגה 1 
 פרופיל ב-IMDb
 
ולדימיר נמירוביץ'-דנצ'נקו (ברוסית: Владимир Иванович Немирович-Данченко; ‏11 בדצמבר (23 בדצמבר) 1858 – 25 באפריל 1943) היה במאי תיאטרון, מחזאי וסופר רוסי וסובייטי. הוא היה מייסד התיאטרון האמנותי, זכה פעמיים בפרס סטלין (1942, 1943) והוענק לו תואר אמן העם (1936). על פועלו בתחום התיאטרון הוענק לו עיטור לנין ועיטור הדגל האדום של העמל.